मलेरिया, बेहद खतरनाक बुखार है जिसमे जरा सी लापरवाही बरतने पर रोगी की जान भी जा सकती है। गर्मी और बरसात के मौसम में यह बुखार बहुत तेजी से फैलता है। मलेरिया परजीवी विशेष रूप से व्यक्ति की लाल रक्त कोशिकाओं को प्रभावित करता है जिससे रोगी के शरीर में खून की कमी हो जाती है और वह कमजोर हो जाता है। इसके अलावा यदि समय पर ध्यान नहीं दिया जाए तो इसे बीमारी से लिवर भी प्रभवित हो सकता है जिससे वह पीलिया जैसी खतरनाक बीमारी के चपेट में आ सकता है। इस बुखार के होने के बाद रोगी के शरीर का तापमान 101 से 105 डिग्री तक रहता है। और क्योंकि यह एक संक्रमक रोग है तो इसके होने के पश्चात रोगी का विशेष ध्यान रखा जाता है और उसे मच्छरों के काटने से बचाया जाता है। ताकि रोग और बढे नहीं।